Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20461

11. FEJEZET - EGYEZÉS 11.1 Ellenőrző rendszerek Veszélyes anyag szabályzata betartásának elérése céljából minden szerződő állam hozzon létre felügyeleti, felülvizsgálati és kényszerítő eljárást. Megjegyzés. – Az a cél, hogy ezek az eljárások tartalmazzanak rendelkezéseket mind a dokumentumok, mind a rakomány, mind az üzemeltető gyakorlatának felülvizsgálatára, továbbá biztosítsanak módszert a szándékos megszegések kivizsgálására (lásd 11.3). 11.2 Együttműködés az államok között Ajánlás. – A szerződő állam működjön együtt a többi szerződő állammal a veszélyes áru szabályzatok megsértésére vonatkozóan rendelkezésükre álló minden információ egymást közti cseréjében, az ilyen kihágások megszüntetése érdekében. Az együttműködési törekvések közé tartozhat a kivizsgálási és kikényszerítő lépések összehangolása; információ csere egy szabályozás alá eső partner betartásra vonatkozó múltjáról; közös felügyelet és egyéb technikai kapcsolatok, a technikai személyzet cseréje, valamint közös találkozók és konferenciák. Az egymást közt cserélhető megfelelő információk között szerpelhetnek a következők:biztonsági figyelmeztetők, bulletinok, vagy veszélyes anyag tájékoztatók; javasolt és életbe léptetett szabályozói lépések; esemény jelentések; esemény kivizsgálás alkalmával kifejlesztett dokumentációs, vagy egyéb bizonyítékok; javasolt és végleges kikényszerítő lépések; és nyilvános szétosztásra alkalmas oktatási és szóróanyagok. 11.3 Büntetések 11.3.1 Minden szerződő állam tegye meg az általa szükségesnek tartott intézkedéseket, melyek révén a veszélyes anyagokra vonatkozó szabályzataikkal való egyezés megvalósul, ideértve a megszegőkkel szemben megfelelő büntetések előírását. 11.3.2 Ajánlás. - Minden szerződő állam tegye meg az általa szükségesnek tartott intézkedéseket, melyek révén a veszélyes anyagokra vonatkozó szabályzataikkal való egyezés megvalósul, ideértve a megszegőkkel szemben megfelelő büntetések előírását, amikor megszegésről szóló tájékoztatás más szerződő államtól érkezik, például amikor a szerződő állam veszélyes anyag szállítmány érkezésekor azt tapasztalja, hogy a küldemény nem teljesíti a Technológiai Utasítás követelményeit és erről az ügyről az állam értesíti a származási államot. 11.4 Postán feladott veszélyes anyagok Ajánlás. – A szerződő állam hozzon létre eljárást a saját postaszolgálata által légi-szállításra továbbított veszélyes anyagok ellenőrzésére. Megjegyzés. – A postaszolgálatok által légi-szállításra továbbított veszélyes anyagok ellenőrzésének nemzetközi eljárásait a Nemzetközi Postaszövetség (Universal Postal Union) kidolgozta. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes